דניאל שני

דניאל שני (נולדה ב-1976) היא ד"ר למדע המדינה, פעילה ויזמת חברתית. מייסדת ומנהלת-שותפה של עמותת BeDo - לחולל שינוי, אחרת. בעבר הקימה וניהלה את מרכז מנדל למנהיגות בצפון, והייתה מנכ"לית "המרכז היישומי לפסיכולוגיה של שינוי חברתי", באוניברסיטת רייכמן, כיום מרכז "אקורד" באוניברסיטה העברית בירושלים. קודם לכן עבדה בתקשורת במשך כעשר שנים כמגישה ועורכת בגלי צה"ל ועורכת בידיעות אחרונות. הוריה, הדסה שני, ד"ר לתיאוריה של האמנויות ובעבר עורכת סרטים ויו"ר להקת בת-שבע ומאיר שני, איש עסקים, בעבר מנכ"ל עלית, המגן חברה לביטוח, כלל תעשיות, כלל ביטוח, ממייסדי ויו"ר חברת ביטוח ישיר, יו"ר דירקטוריון הסנה. דניאל גדלה בסביון, אחת משלוש אחיות, למדה בתיכון אטלנטיק קולג', השייך לארגון הקולג'ים הבין-לאומיים. דניאל שני שירתה בשירות החובה ככתבת חדשות בגלי צה"ל (1996-1994). המשיכה בגלי צה"ל כעורכת ומגישה בשנים 1997 ו-2002-2001: עורכת ומגישה של התוכנית "24 היום שהיה" ועורכת של התוכניות "מה בוער" עם רזי ברקאי ו"נכון להבוקר" עם רפי רשף. בשנים 2001-1997 עבדה בעיתון ידיעות אחרונות, שם מילאה שורת תפקידים: ראש דסק החדשות, עורכת העמוד הראשון ועורכת חדשות בעיתון. דניאל שני למדה שנה וחצי משפטים באוניברסיטת תל אביב וב-2001 קיבלה תואר ראשון בהצטיינות יתרה במדע המדינה ופילוסופיה מאוניברסיטת תל אביב, ב-2003 סיימה תואר שני בהצטיינות יתרה בבית הספר למדע המדינה, ממשל ויחסים בינלאומיים, אוניברסיטת תל אביב, נושא התזה הוא "בזכות הרגש : על תורת הרגשות של אריסטו ומקומה במחשבה הפוליטית" והיא נעשתה בהדרכת ד"ר אייל חוברס ופרופ' יולי תמיר. המשיכה את לימודיה הגבוהים בארצות הברית. זכתה במלגת פולברייט. ב-2005 קיבלה תואר שני נוסף וב-2009 דוקטורט מהמחלקה למדע המדינה באוניברסיטת פרינסטון. נושא העבודה הוא "על מקורות המעורבות האזרחית" בהדרכת פרופ' לארי ברטלס ועבורה זכתה בפרס הדיסרטציה הטובה ביותר בפסיכולוגיה פוליטית לשנת 2010 מטעם האגודה האמריקאית למדע המדינה. בשנים 2003-2001 שני עבדה כרכזת מחקר במכון הישראלי לדמוקרטיה, הובילה את הפיתוח של מדד הדמוקרטיה הישראלית, הייתה שותפה לכתיבת הספר הראשון בנושא, עם פרופ' אשר אריאן, פרופ' דוד נחמיאס ודורון נבות וערכה מחקר לפרויקט "חוקה בהסכמה". בשנים 2012-2010 הייתה שני אחראית פיתוח התוכניות של קרן מנדל וחברת סגל במרכז מנדל למנהיגות בנגב. ב-2012 הקימה את "מרכז מנדל למנהיגות בצפון" כחלק מקרן מנדל-ישראל וניהלה אותו עד 2016. בשנים 2019-2017 שני שימשה כמנכ"לית "המרכז היישומי לפסיכולוגיה של שינוי חברתי", המרכז הבינתחומי הרצליה, מיסודו של פרופ' עירן הלפרין והובילה את מעבר המרכז בקיץ 2019 לאוניברסיטה העברית בירושלים בשם מרכז "אקורד: פסיכולוגיה חברתית לשינוי חברתי". ב-2020 דניאל שני ייסדה עם ד"ר יעל בר-לב את עמותת BeDo - לחולל שינוי, אחרת, ומאז הן מובילות את העמותה במשותף. העמותה מתבססת על תיאורית יו של אוטו שארמר מהמכון הטכנולוגי של מסצ'וסטס. שני חברה גם בצוות הגלובלי של ה-Presencing Institute, המוסד שמוביל את העבודה עם תאוריית U בעולם. תיאורית U מציעה גישה לשינוי חברתי, מערכתי וארגוני מבוסס מודעות והקשבה לחוויה האנושית. עמותת BeDo מקדמת מנהיגות חברתית, חינוכית וציבורית בישראל ברוח הגישה, בעזרת הכשרה, ליווי ארגונים, יצירת כלים והפצת ידע. ב-2022 ראה אור בהוצאת גורדון התרגום לעברית של הספר: "היסודות של תאוריית U: עקרונות ליבה ויישומים". שני ובר-לב כתבו הקדמה, ערכו מדעית ויעצו מקצועית בהוצאת הספר. ב-2011 הייתה שני חברת ועדת ההיגוי של ארגון "מידות" לדו"ח על פיתוח מנהיגות בקרב נוער וצעירים בישראל. החל מ-2009 שני היא חברת הוועד המנהל בארגון Comet-ME. בשנים 2012-2011 הייתה חברת הפורום היהודי ערבי של המכון הישראלי לדמוקרטיה, בראשותם של פרופ' מרדכי קרמניצר ופרופ' מיכאיל קרייני. החל מ-2019 היא חברת הוועדה המייעצת של בית הספר התיכון הבינלאומי בגבעת חביבה. מלמדת במדור לתוכניות מובנות ולימודי תעודה, אוניברסיטת בר-אילן. הדוקטורט, שצוטט מאז 86 פעמים, חקר את מקורות החיים המוקדמים להתעניינותם של מבוגרים בסוגיות ציבוריות. שני בדקה מה גורם להבדל במידת המוטיבציה של אנשים להתעניין בפוליטיקה ובעניינים ציבוריים. המחקר מראה כיצד אי-שוויון במידת העניין בסוגיות ציבוריות – שחלק מהחוקרים ביטלו אותו כעניין של "בחירה חופשית" – הוא למעשה לא רק סיבה, אלא גם תוצאה של מופעים מבניים רחבים יותר של אי-שוויון. בהשראת תאוריית ההון התרבותי של פייר בורדייה, שני טוענת במחקרה שאזרחים נוטים הרבה יותר להתעניין בפוליטיקה, אם הם מרגישים בנוח בעולם הפוליטי ומרגישים שהם זכאים לתפקידיהם החברתיים כאזרחים. מה שחשוב הוא לא כל כך רכישה ישירה של כישורים או ניסיון רלוונטיים, אלא תחושה רחבה יותר של מסוגלות ושייכות. המחקר התבסס על שני בסיסי נתונים שעקבו אחרי אותם אנשים למעלה מ-30 שנה - מגיל לידה עד 35 ומגיל 18 עד גיל 50 - הראשון באנגליה והשני בארצות הברית. במחקר “Knowing Your Colors: Information, Partisan Bias, and Political Perceptions”, שצוטט מאז 70 פעמים, בחנה שני באיזה אופן משפיע ידע פוליטי על מידת ההטיה הפוליטית בתפיסת המציאות. היא חקרה הטיות בתפיסה של נתונים "אובייקטיביים" במציאות (כמו שיעור פשיעה, מצב כלכלי וגרעון תקציבי של הממשל הפדרלי), אשר מקורן בהזדהות פוליטית. תפיסות של נתונים "אובייקטיביים" מספקת עדות ברורה להטיה פוליטית, ובנוסף, ניתן היה לצפות שבכל הנוגע לנתונים כאלה, ידע פוליטי דווקא יפחית את מידת ההטיה. שני מצאה שידע פוליטי מגביר את מידת ההטיה הפוליטית בתפיסת המציאות, בין אם בגלל יכולת גבוהה יותר להתנגד לנתונים לא נוחים, מוטיבציה גבוהה יותר לחזק תפיסות קודמות, או שניהם. דניאל שני נשואה ליניב שיראזי, מנכ"ל קבוצת כלמוביל, בעבר מנכ"ל שטראוס מים ישראל,, הם מתגוררים ברינתיה ולהם ארבעה ילדים. דניאל שני, באתר פייסבוק דניאל שני, באתר לינקדאין דניאל שני, באתר גוגל סקולר תאוריית יו - לרדת למעמקים ולקבל סימנים מהעתיד, שיחה בין טליה חלמיש לד"ר דניאל שני, סימני דרך, באתר ספוטיפיי, נובמבר 2022, (39:19 דקות) מאיפה אנחנו מקשיבים, ומה אנחנו מפספסים? עם ד”ר דניאל שני, הפודקאסט "אנושיות" מאת גליה בן חיים, 30 בנובמבר 2023 (ריאיון בן חצי שעה) עבודת הדוקטורט של דניאל שני, ספריית אוניברסיטת פרינסטון עבודת הדוקטורט של הדסה שני הדסה שני, באתר ספר הקולנוע הישראלי רוני דורי, מי יהיה מנכ"ל בת שבע?, באתר הארץ, 21 במאי 2009 מאיר שני מונה למנכ"ל כלל תעשיות, באתר ynet, 26 בנובמבר 2000 אגסי חתום על המהפכה הגדולה בענף הביטוח, באתר הארץ, 5 בינואר 2002 הצהרת דירקטור, אי די בי חברה לפיתוח קורות חיים, באתר לינקדאין שרית רוזנבלום, נבחרת החלומות, מוסף 7 ימים של ידיעות אחרונות, 12 בינואר 1996, עמ' 44, 46. ליאת רון, דניאל לומדת בחסות הנסיך צ'ארלס, סופשבוע מעריב, ספטמבר 1993, עמ' 25-24. רפי מן וציפי גון-גרוס, גלי צה"ל מדברים מהשטח, ידיעות ספרים, 2005, עמ' 22. ביוגרפיה קצרה, כתב העת של התוכנית ללימודי היהדות, מכון פרלמן, סתיו 2006, עמ' 9. ביוגרפיה קצרה, כתב העת של התוכנית ללימודי היהדות, מכון פרלמן, חורף 2005-2004, עמ' 7 ביוגרפיה קצרה, כתב העת של התוכנית ללימודי היהדות, מכון פרלמן, סתיו 2006, עמ' 9. עבודת הגמר של דניאל שני Shani Dissertation Named Best in Political Psychology, ‏1 ביולי 2010 כתב העת "מדד הדמוקרטיה הישראלית", הקטלוג המאוחד של הספריות בישראל הספר "מדד הדמוקרטיה הישראלית 2003", הקטלוג המאוחד של הספריות בישראל הספר "מדד הדמוקרטיה הישראלית 2003", הקטלוג המאוחד של הספריות בישראל על המרכז, באתר מרכז מנדל למנהיגות בצפון Between Racism and Inclusion קורות חיים קצרים, באתר גאיה ישראל אודות BeDo דניאל שני, Presencing Institute היסודות של תאוריית U, באתר הספרייה הלאומית הדרך למנהיגות, מידות, נובמבר 2011, עמ' 6. Board of Directors הוועדה המייעצת של בית הספר התיכון הבינלאומי בגבעת חביבה להוביל שינוי במציאות סוערת, אוניברסיטת בר-אילן On The Origins of Political Interest דניאל שני, באתר גוגל סקולר Knowing Your Colors: Information, Partisan Bias, and Political Perceptions, Annual Meeting of the Midwest Political Science Association, Chicago, 2006. דניאל שני, באתר פייסבוק תומר הדר, יניב שיראזי יחליף את צביקה פולק כמנכ"ל כלמוביל, באתר כלכליסט, 12 באוגוסט 2020 קורות חיים, באתר קרן רעיה מעין מנלה, "אפל ואובר מציבות סטנדרטים לשירות בכל הזירות, גם במים", באתר כלכליסט, 12 ביולי 2017